stanford-oval/wikipedia huggingface dataset:
สวิฟตี
บทเรียนและชุมชน

"การใช้สัญลักษณ์และจินตภาพของเธอเติบโตขึ้นเรื่อย ๆ เมื่อเวลาผ่านไป จนถึงจุดที่หากคุณมองลึกเข้าไปในโลกของสวิฟต์ แฟนคลับของเธอจะดูเหมือนกับว่าพวกเขากำลังพูดภาษาอื่นที่มีตัวย่อ วลีลับ และการพาดพิงที่มีเพียงแค่พวกเขาเท่านั้นที่เข้าใจ"
เอมิลี ยาร์, เดอะวอชิงตันโพสต์ (2022)
นักข่าวบรรยายถึงผลงานของสวิฟต์ บุคคลที่มีชื่อเสียง และการประโคมข่าวรอบโลกด้วยตัวมันเอง โดยเรียกมันว่า "จักรวาล" ทางดนตรีที่ชาวสวิฟตีวิเคราะห์ เผยแพร่โดยการใช้ไข่อีสเตอร์มากมายและ "มีความสัมพันธ์ใกล้ชิดกับแฟน ๆ ของเธออย่างผิดปกติ" สวิฟต์เป็นที่มาของเรื่องปรัมปราในวัฒนธรรมประชานิยม เสื้อผ้า เครื่องประดับ พจน์ รหัสสี และศาสตร์ตัวเลขของเธอก็ถือเป็นไข่อีสเตอร์เช่นกัน ชาวสวิฟตีเป็นที่รู้จักในเรื่องของสมมติฐาน โดยแยกย่อยและเชื่อมโยงองค์ประกอบต่าง ๆ ที่พวกเขาพิจารณาว่าเป็นเบาะแสหรือไข่อีสเตอร์ ตามคำบรรยายของบรูซ อาเทอร์ จากสื่อ โทรอนโตสตาร์ "สวิฟต์ ตามมาด้วยแฟนคลับที่อุทิศให้กับเรื่องจินตนาการของเธอคือ ไบแซนไทน์ ที่มีความเป็นชั้นและซับซ้อน และเป็นเมสสิยานิก"
แกมเมอร์ และ เดอะวอชิงตันโพสต์ เรียกบทเรียนนี้ว่าจักรวาลภาพยนตร์ของเทย์เลอร์ สวิฟต์ เอนเตอร์เทนเมนต์วีกลี อธิบายถึงลักษณะนี้ว่าเป็นจักรวาลดนตรีของเทย์เลอร์ สวิฟต์ — "ป็อปสตาร์ที่โด่งดังจากคำใบ้อันมหาศาล ซึ่งแฟนคลับต่างแลกเปลี่ยนข้อมูลทุกชิ้นให้เป็นแหล่งขุดค้นทางโบราณคดีออนไลน์" จากสื่อ เดอะการ์เดียน เอเดรียน ฮอร์ตันได้กล่าวว่า "สวิฟต์เวิร์ส" เป็นวัฒนธรรมย่อยของสื่อมวลชนซึ่งปลูกฝังโดย "ปีแห่งการสร้างโลกและตำนานสวิฟเชียน" ในขณะที่ อาลิม เคราช เขียนถึงสวิฟต์ว่าเปลี่ยนเพลงป็อปให้กลายเป็น "ปริศนาที่มีผู้เล่นหลายคน" ที่เกี่ยวข้องกับความมุ่งมั่นของฐานแฟนคลับ ซึ่งศิลปินคนอื่น ๆ ก็พยายามที่จะทำซ้ำ
ข้อมูลประชากร

จากการสำรวจโดยมอนิงคอนซัลต์ของปี 2023 ในสหรัฐ วัยผู้ใหญ่ร้อยละ 53 กล่าวว่าพวกเขาเป็นแฟนคลับของสวิฟต์ โดยระบุว่าเป็นสวิฟตีร้อยละ 44  และเป็นแฟนตัวยงของเธอร้อยละ 16 ในบรรดาแฟน ๆ นั้นเป็นผู้หญิงร้อยละ 52 และเป็นผู้ชายร้อยละ 48 แฟนคลับตามเชื้อชาติเป็นคนผิวขาวร้อยละ 74 เป็นคนผิวดำร้อยละ 13 เป็นคนเอเชียร้อยละ 9 และเป็นคนเชื้อชาติอื่นร้อยละ 4 ในทางการเมือง แฟนคลับเป็นกลุ่มของพรรคเดโมแครตร้อยละ 55 พรรครีพับลิกันร้อยละ 23 และเป็นพรรคอิสระร้อยละ 23 ในแง่ของชั่วรุ่น  เป็นรุ่นมิลเลนเนียลร้อยละ 45 เป็นรุ่นเบบีบูมเมอร์ร้อยละ 23 เป็นรุ่นเจนเอกซ์ร้อยละ 21 และเป็นรุ่นเจนซีร้อยละ 11 นักข่าวยังตั้งข้อสังเกตว่ามีการเพิ่มขึ้นของฐานแฟนคลับรุ่นบูมเมอร์ และรุ่นเจนเอกซ์ หรือที่รู้จักในชื่อ "ชาวสวิฟตีอาวุโส" (Senior Swifties)
การวิจารณ์

กลุ่มชาวสวิฟตีได้รับการวิจารณ์ถึงพฤติกรรมบางอย่างเช่นกัน นักข่าวประณามถึงการมีปฏิสัมพันธ์แบบกึ่งมีส่วนร่วมทางสังคมที่ชาวสวิฟตีบางคนมีกับสวิฟต์ รวมถึงความสนใจในชีวิตส่วนตัวของสวิฟต์มากเกินไป แฟน ๆ ต่างรวมตัวกันในสถานที่ที่พบเห็นเธอ พวกเขายังถูกรายงานว่าโจมตี คุกคาม หรือขู่ฆ่าทางออนไลน์ และดักจับคนดัง นักข่าว และผู้ใช้อินเทอร์เน็ตคนอื่น ๆ ด้วยเหตุผลต่าง ๆ มากมาย เช่น พูดในแง่ลบเกี่ยวกับสวิฟต์ หลังจากข้อพิพาทสิทธิ์ในการถือครองเพลง เบราน์อ้างว่าเขาได้รับคำขู่ฆ่าจากชาวสวิฟตี
กลุ่มเล็ก ๆ ของสวิฟตีที่เรียกว่า "เกย์เลอร์" (Gaylors) เชื่อว่าสวิฟต์แอบเป็นเกย์และบอกความเป็นนัยถึงการเป็นเควียร์ผ่านทางดนตรีของเธอ แม้ว่าเธอจะบรรยายตัวเองว่าเป็นพันธมิตรกับชุมชนแอลจีบีทีก็ตาม เกย์เลอร์บางคนยังชิพสวิฟต์กับคาร์ลี คลอสส์, ไดอันนา อากรอน หรือทั้งสองคน โดยอ้างว่าสวิฟต์เคยเดตกับพวกเขาในอดีต และกล่าวหาว่าสวิฟต์ใช้ผลประโยชน์กับกลุ่มตลาดความหลากหลายทางเพศ (Queerbaiting) หากเธอนั้นไม่ใช่เกย์จริง ๆ ชาวสวิฟตีส่วนใหญ่วิจารณ์ถึงทฤษฎีของเกย์เลอร์ว่าเป็นแนวคิดที่ไกลจากความจริง ประสงค์ร้าย และหยาบคายต่อสวิฟต์ นักข่าวยังมองว่ามันเป็นการล้วงล้ำ และเป็นทฤษฎีสมคบคิดที่ไม่มีมูลความจริง
ประเด็นทางวิชาการ

สวิฟตีเป็นหัวข้อที่สื่อมวลชนและนักวิชาการให้ความสนใจ โดยศึกษาจากทุนทางสังคม ลักษณะผู้บริโภคนิยม และความสัมพันธ์ระหว่างบุคคล "การสร้างเนื้อหาที่อุดมสมบูรณ์ ความเข้าใจด้านดิจิทัล ความสามารถในการจัดระเบียบ และพฤติกรรมออนไลน์ที่เลวร้ายในบางครั้ง" ของพวกเขายังเป็นหัวข้อที่ต้องศึกษาเช่นกัน ตามการบรรยายของนักวิจัยวัฒนธรรมอินเทอร์เน็ต คริสตินา โลเปซ และเอวานีช ชานดรา โดโนแวนแยกแยะ "แฟนคลับเทย์เลอร์ สวิฟต์" ออกจากสวิฟตี โดยให้ความเห็นว่าอย่างหลังนั้นเป็นวัฒนธรรมย่อยที่มีลักษณะเฉพาะจากการรวมตัวกันอย่างกระตือรือร้น ไม่เหมือนฐานแฟนคลับอื่น ๆ นักภาษาศาสตร์บางคนเรียกรหัสลับที่เขียนโดยสวิฟตีว่า "แฟนอิเล็กต์" (fanilect) แผนที่เครือข่ายปี 2023 เผยแพร่โดยนักวิจัยอินเทอร์เน็ต คริสตินา โลเปซ และเอวานีช ชานดรา แบ่งกลุ่มชาวสวิฟตีออกเป็นหกกลุ่มที่แตกต่างกันตามการโต้ตอบออนไลน์และหัวข้อการสนทนา นอกจากนี้ในมหาวิทยาลัยหลายแห่งตั้งชมรมแฟนคลับที่อุทิศตนให้กับสวิฟต์
สวิฟต์ขณะถ่ายรูปกับแฟนคลับในเทศกาลภาพยนตร์นานาชาติโทรอนโตในปี 2022
สมาชิกสภาผู้แทนราษฎรจังหวัดปัตตานี

| เขตเลือกตั้งสมาชิกสภาผู้แทนราษฎร |
| --- | --- |
จังหวัดปัตตานี
เขตเลือกตั้งในปัจจุบัน
จำนวนเขต: 5
คะแนนเสียง: 102,319 (ประชาชาติ)   84,279	 (พลังประชารัฐ)   53,406	(ประชาธิปัตย์)
เขตเลือกตั้งปัจจุบัน
ก่อตั้ง: พ.ศ. 2476
ที่นั่ง: ประชาชาติ (3)   พลังประชารัฐ (1)   ประชาธิปัตย์ (1)
สมาชิกสภาผู้แทนราษฎร: ดูในบทความ
จังหวัดปัตตานี มีเขตเลือกตั้งสมาชิกสภาผู้แทนราษฎร 5 เขต (สำหรับการเลือกตั้ง พ.ศ. 2566) และมีสมาชิกสภาผู้แทนราษฎรแบบแบ่งเขตเลือกตั้งได้ 5 คน จากทั้งหมด 400 คนทั่วประเทศในสภาผู้แทนราษฎรไทย
ประวัติศาสตร์

หลังจากที่ประเทศไทยเปลี่ยนแปลงการปกครองในปี พ.ศ. 2475 ได้มีการจัดการเลือกตั้งสมาชิกสภาผู้แทนราษฎรเป็นครั้งแรกเมื่อวันที่ 15 พฤศจิกายน พ.ศ. 2476 การเลือกตั้งครั้งนี้เป็น "การเลือกตั้งทางอ้อมครั้งแรกและครั้งเดียวของไทย" โดยจังหวัดปัตตานีมีสมาชิกสภาผู้แทนราษฎรคนแรก คือ นายแทน วิเศษสมบัติ
นักการเมืองที่ได้รับเลือกตั้งเป็นสมาชิกสภาผู้แทนราษฎรมากครั้งที่สุด คือ 8 สมัย ได้แก่ นายเด่น โต๊ะมีนา
ตระกูลการเมืองที่ได้รับเลือกตั้งมากที่สุด คือ
อับดุลบุตร (3 คน) ได้แก่ พระพิพิธภักดี (ตนกูมุกดา อับดุลบุตร) นายบันเทิง อับดุลบุตร และนายทวีศักดิ์ อับดุลบุตร
รายนามสมาชิกสภาผู้แทนราษฎรแบบแบ่งเขต > ชุดที่ 1–7; พ.ศ. 2476–2495

| 0 | 1 | 2 |
| --- | --- | --- |
| ชุดที่ | การเลือกตั้ง | เขตเลือกตั้งที่ 1 |
| ชุดที่ 1 | พ.ศ. 2476 | นายแทน วิเศษสมบัติ |
| ชุดที่ 2 | พ.ศ. 2480 | พระพิพิธภักดี (ตนกูมุกดา อับดุลบุตร) |
| ชุดที่ 3 | พ.ศ. 2481 | พระพิพิธภักดี (ตนกูมุกดา อับดุลบุตร) |
| ชุดที่ 4 | มกราคม พ.ศ. 2489 | นายเจริญ สืบแสง |
| ชุดที่ 4 | สิงหาคม พ.ศ. 2489 | นายจรูญ สืบแสง (เลือกตั้งเพิ่มเติม) |
| ชุดที่ 5 | พ.ศ. 2491 | นายเจริญ สืบแสง |
| ชุดที่ 5 | พ.ศ. 2492 | – (เลือกตั้งเพิ่มเติม) |
| ชุดที่ 7 | พ.ศ. 2495 | พระพิพิธภักดี (ตนกูมุกดา อับดุลบุตร) |
รายนามสมาชิกสภาผู้แทนราษฎรแบบแบ่งเขต > ชุดที่ 8–10; พ.ศ. 2500–2512

บทความหลัก: จังหวัดปัตตานีในการเลือกตั้งสมาชิกสภาผู้แทนราษฎรไทยเป็นการทั่วไป กุมภาพันธ์ พ.ศ. 2500, จังหวัดปัตตานีในการเลือกตั้งสมาชิกสภาผู้แทนราษฎรไทยเป็นการทั่วไป ธันวาคม พ.ศ. 2500, และ จังหวัดปัตตานีในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2512
| 0 | 1 | 2 | 3 |
| --- | --- | --- | --- |
| ชุดที่ | การเลือกตั้ง | เขตเลือกตั้งที่ 1 | เขตเลือกตั้งที่ 1 |
| ชุดที่ 8 | กุมภาพันธ์ พ.ศ. 2500 | นายบรรเทิง อับดุลบุตร | นายอามีน โต๊ะมีนา |
| ชุดที่ 9 | ธันวาคม พ.ศ. 2500 | นายเจริญ สืบแสง | นายอามีน โต๊ะมีนา |
| ชุดที่ 10 | พ.ศ. 2512 | นายวิไล เบญจลักษณ์ | นายบรรเทิง อับดุลบุตร   (เสียชีวิต/ไม่มีเลือกตั้งใหม่) |
รายนามสมาชิกสภาผู้แทนราษฎรแบบแบ่งเขต > ชุดที่ 11–18; พ.ศ. 2518–2535

บทความหลัก: จังหวัดปัตตานีในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2518, จังหวัดปัตตานีในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2519, จังหวัดปัตตานีในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2522, จังหวัดปัตตานีในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2526, จังหวัดปัตตานีในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2529, จังหวัดปัตตานีในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2531, จังหวัดปัตตานีในการเลือกตั้งสมาชิกสภาผู้แทนราษฎรไทยเป็นการทั่วไป มีนาคม พ.ศ. 2535, และ จังหวัดปัตตานีในการเลือกตั้งสมาชิกสภาผู้แทนราษฎรไทยเป็นการทั่วไป กันยายน พ.ศ. 2535
| 0 | 1 | 2 | 3 | 4 |
| --- | --- | --- | --- | --- |
| ชุดที่ | การเลือกตั้ง | เขตเลือกตั้งที่ 1 | เขตเลือกตั้งที่ 1 | เขตเลือกตั้งที่ 1 |
| ชุดที่ 11 | พ.ศ. 2518 | นายทวีศักดิ์ อับดุลบุตร | นายกำธร ลาชโรจน์ | นายสุดิน ภูยุทธานนท์ |
| ชุดที่ 12 | พ.ศ. 2519 | นายเด่น โต๊ะมีนา | นายสุรพงษ์ ราชมุกดา | นายสุดิน ภูยุทธานนท์ |
| ชุดที่ 13 | พ.ศ. 2522 | นายเด่น โต๊ะมีนา | นายทวีศักดิ์ อับดุลบุตร | นายกำธร ลาชโรจน์ (เสียชีวิต) |
| ชุดที่ 13 | พ.ศ. 2522 | นายเด่น โต๊ะมีนา | นายทวีศักดิ์ อับดุลบุตร | นายวัยโรจน์ พิพิธภักดี (แทนนายกำธร) |
| ชุดที่ 14 | พ.ศ. 2526 | นายเด่น โต๊ะมีนา | นายทวีศักดิ์ อับดุลบุตร | นายเที่ยง เรืองประดิษฐ์ |
| ชุดที่ 15 | พ.ศ. 2529 | นายเด่น โต๊ะมีนา | นายปรีชา บุญมี | นายสุดิน ภูยุทธานนท์ |
| ชุดที่ 16 | พ.ศ. 2531 | นายเด่น โต๊ะมีนา | นายปรีชา บุญมี | นายทวีศักดิ์ อับดุลบุตร |
| ชุดที่ 17 | มีนาคม พ.ศ. 2535 | นายเด่น โต๊ะมีนา | นายมุข สุไลมาน | นายสุดิน ภูยุทธานนท์ |
| ชุดที่ 18 | กันยายน พ.ศ. 2535 | นายเด่น โต๊ะมีนา | นายมุข สุไลมาน | นายสุดิน ภูยุทธานนท์ |
รายนามสมาชิกสภาผู้แทนราษฎรแบบแบ่งเขต > ชุดที่ 19–20; พ.ศ. 2538–2539

บทความหลัก: จังหวัดปัตตานีในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2538 และ จังหวัดปัตตานีในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2539
| 0 | 1 | 2 |
| --- | --- | --- |
| เขต | ชุดที่ 19 พ.ศ. 2538 | ชุดที่ 20 พ.ศ. 2539 |
1: นายวัยโรจน์ พิพิธภักดี
| 1 | นายมะรีเป็ง จะปะกิยา | นายเด่น โต๊ะมีนา |
2: นายมุข สุไลมาน
| 2 | นายสุดิน ภูยุทธานนท์ | พันตำรวจโท เจ๊ะอิสมาแอ เจ๊ะโมง |
รายนามสมาชิกสภาผู้แทนราษฎรแบบแบ่งเขต > ชุดที่ 21–22; พ.ศ. 2544–2548

| 0 | 1 | 2 |
| --- | --- | --- |
| เขต | ชุดที่ 21 พ.ศ. 2544 | ชุดที่ 22 พ.ศ. 2548 |
| 1 | นายวัยโรจน์ พิพิธภักดี | นายอันวาร์ สาและ |
| 2 | พันตำรวจโท เจ๊ะอิสมาแอ เจ๊ะโมง | นายอิสมาแอล เบญอิบรอฮีม |
| 3 | นายสมมารถ เจ๊ะนา | ว่าที่ร้อยตรี โมฮามัดยาสรี ยูซง |
| 4 | นายมุข สุไลมาน | นายซาตา อาแวกือจิ |
รายนามสมาชิกสภาผู้แทนราษฎรแบบแบ่งเขต > ชุดที่ 23; พ.ศ. 2550

บทความหลัก: จังหวัดปัตตานีในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2550
| --- | --- |
เขต: ชุดที่ 23 พ.ศ. 2550
1: นายอันวาร์ สาและ
1: นายอิสมาแอล เบญอิบรอฮีม
2: นายนิมุคตาร์ วาบา
2: นายยุซรี ซูสารอ
รายนามสมาชิกสภาผู้แทนราษฎรแบบแบ่งเขต > ชุดที่ 24–25; พ.ศ. 2554–2562

บทความหลัก: จังหวัดปัตตานีในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2554 และ จังหวัดปัตตานีในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2562
| 0 | 1 | 2 |
| --- | --- | --- |
| เขต | ชุดที่ 24 พ.ศ. 2554 | ชุดที่ 25 พ.ศ. 2562 |
| 1 | นายอันวาร์ สาและ   (ลาออก/ไม่มีเลือกตั้งซ่อม) | นายอันวาร์ สาและ (ลาออก/ไม่มีเลือกตั้งใหม่) |
| 2 | นายอิสมาแอล เบญอิบรอฮีม   (ลาออก/ไม่มีเลือกตั้งซ่อม) | นายอับดุลบาซิม อาบู |
3: นายอนุมัติ ซูสารอ
4: นายสมมุติ เบ็ญจลักษณ์
รายนามสมาชิกสภาผู้แทนราษฎรแบบแบ่งเขต > ชุดที่ 26; พ.ศ. 2566

บทความหลัก: จังหวัดปัตตานีในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2566
| --- | --- |
เขต: ชุดที่ 26 พ.ศ. 2566
1: นายวรวิทย์ บารู
2: นายคอซีย์ มามุ
3: นายสมมุติ เบ็ญจลักษณ์
4: นายยูนัยดี วาบา
5: นายสาเหะมูหามัด อัลอิดรุส
รูปภาพ

นายเจริญ สืบแสง
นายจรูญ สืบแสง
นายวิไล เบญจลักษณ์
นายบันเทิง อับดุลบุตร
นายทวีศักดิ์ อับดุลบุตร
นายกำธร ลาชโรจน์
นายสุรพงษ์ ราชมุกดา
นายมุข สุไลมาน
นายอันวาร์ สาและ
นายอิสมาแอล เบญอิบรอฮีม
นายสมมุติ เบญจลักษณ์
นายอับดุลบาซิม อาบู
แหล่งข้อมูลอื่น

คณะกรรมการการเลือกตั้งจังหวัดปัตตานี เก็บถาวร 2014-01-29 ที่ เวย์แบ็กแมชชีน
| ด ค กจังหวัดปัตตานีในการเลือกตั้งสมาชิกสภาผู้แทนราษฎรไทย |
| --- | --- |
เลือกตั้งทั่วไป:  กุมภาพันธ์ 2500  ธันวาคม 2500  2512  2518  2519  2522  2526  2529  2531  มีนาคม 2535  กันยายน 2535  2538  2539  2544  2548  2550  2554  2562  2566 
เลือกตั้งซ่อม:  เขต 1 2524 
| ด ค กสมาชิกสภาผู้แทนราษฎรไทยแบ่งตามจังหวัด |
| --- | --- |
สมาชิกสภาผู้แทนราษฎรไทย แบ่งตามจังหวัดในปัจจุบัน:  กระบี่  กรุงเทพมหานคร  กาญจนบุรี  กาฬสินธุ์  กำแพงเพชร  ขอนแก่น  จันทบุรี  ฉะเชิงเทรา  ชลบุรี  ชัยนาท  ชัยภูมิ  ชุมพร  เชียงราย  เชียงใหม่  ตรัง  ตราด  ตาก  นครนายก  นครปฐม  นครพนม  นครราชสีมา  นครศรีธรรมราช  นครสวรรค์  นนทบุรี  นราธิวาส  น่าน  บึงกาฬ  บุรีรัมย์  ปทุมธานี  ประจวบคีรีขันธ์  ปราจีนบุรี  ปัตตานี  พระนครศรีอยุธยา  พะเยา  พังงา  พัทลุง  พิจิตร  พิษณุโลก  เพชรบุรี  เพชรบูรณ์  แพร่  ภูเก็ต  มหาสารคาม  มุกดาหาร  แม่ฮ่องสอน  ยโสธร  ยะลา  ร้อยเอ็ด  ระนอง  ระยอง  ราชบุรี  ลพบุรี  ลำปาง  ลำพูน  เลย  ศรีสะเกษ  สกลนคร  สงขลา  สตูล  สมุทรปราการ  สมุทรสงคราม  สมุทรสาคร  สระแก้ว  สระบุรี  สิงห์บุรี  สุโขทัย  สุพรรณบุรี  สุราษฎร์ธานี  สุรินทร์  หนองคาย  หนองบัวลำภู  อ่างทอง  อำนาจเจริญ  อุดรธานี  อุตรดิตถ์  อุทัยธานี  อุบลราชธานี 
สมาชิกสภาผู้แทนราษฎรไทย แบ่งตามจังหวัดในอดีต:  พระนคร  ธนบุรี  นครจัมปาศักดิ์  พระตะบอง  พิบูลสงคราม  ลานช้าง 
 สมาชิกสภาผู้แทนราษฎรไทยแบ่งตามจังหวัด
ไร้สาระนุกรม

| --- | --- |

ภาพจับหน้าจอ หน้าหลักของไร้สาระนุกรม เข้าชมเมื่อ 22 มีนาคม พ.ศ. 2558 โปรดสังเกตถึงความคล้ายคลึงกับหน้าหลักของวิกิพีเดีย
ประเภท: สารานุกรมอินเทอร์เน็ตและเว็บไซต์เสียดสี
เจ้าของ: เป็นผลงานที่มีเจ้าของคือผู้เขียนเนื้อหา ใช้สัญญาอนุญาตแบบ CC BY-NC-SA 3.0 (ทั้งรุ่นภาษาไทยและภาษาอังกฤษ)
สร้างโดย: อันไซโคลพีเดีย (อังกฤษ): โจนาธาน "Chronarion" หวง และ"Stillwaters" ไร้สาระนุกรม (ไทย): "Ob the air" และ "เคน"
รายได้: อันไซโคลพีเดีย (อังกฤษ): รับบริจาค ไร้สาระนุกรม (ไทย): ไม่มี
ยูอาร์แอล: อันไซโคลพีเดีย (อังกฤษ): en.uncyclopedia.co (เว็บไซต์ฟอร์กปี 2556) uncyclopedia.com (เว็บไซต์ฟอร์กปี 2562)  ไร้สาระนุกรม (ไทย): th.uncyclopedia.info (โดเมนหลัก) ไร้สาระนุกรม.com (โดเมนรอง)
ลงทะเบียน: ไม่จำเป็น (ฟรี)
เปิดตัว: อันไซโคลพีเดีย (อังกฤษ): 5 มกราคม พ.ศ. 2548 (20 ปี) ไร้สาระนุกรม (ไทย): 4 มกราคม พ.ศ. 2549 (19 ปี)
สถานะปัจจุบัน: เปิดให้บริการ
ไร้สาระนุกรม หรือ อันไซโคลพีเดีย (อังกฤษ: Uncyclopedia)  เป็นสารานุกรมและเว็บไซต์เสียดสีออนไลน์ ซึ่งล้อเลียนวิกิพีเดีย สัญลักษณ์ของไร้สาระนุกรมคือรูป "ปริศนามันฝรั่งกลวง" ซึ่งล้อเลียนสัญลักษณ์ปริศนาลูกโลกของวิกิพีเดีย โดยมีสโลแกนในภาษาไทยว่า "ไร้สาระนุกรมเสรีที่อภิสิทธิ์ชนเท่านั้นที่สร้างได้" เป็นการล้อเลียนสโลแกน "สารานุกรมเสรี" ของวิกิพีเดีย ไร้สาระนุกรมภาษาอังกฤษก่อตั้งขึ้นใน พ.ศ. 2548 ปัจจุบันไร้สาระนุกรมเปิดให้บริการในอีกกว่า 84 ภาษา รวมไปถึงมีโครงการย่อยต่าง ๆ ซึ่งล้อเลียนโครงการวิกิอื่น ๆ อีกมากมาย ในปัจจุบันไร้สาระนุกรมฉบับภาษาไทยมีบทความกว่า 4,000 บทความ โดยชื่อ "ไร้สาระนุกรม" เป็นหน่วยคำควบระหว่างคำว่า "ไร้สาระ" และคำว่า "สารานุกรม"
ความตลกขบขัน หลากหลายรูปแบบถูกนำมาใช้ในไร้สาระนุกรม เป็นต้นว่า การเสียดสีอย่างชัดเจน ไปจนถึงการถากถางแบบเบา ๆ รวมไปถึงการบิดเบือนเรื่องราวต่าง ๆ ออกจากข้อเท็จจริง ซึ่งทำให้ไร้สาระนุกรมถูกวิพากษ์วิจารณ์จากการเขียนบทความเกี่ยวกับหัวข้อที่อาจจะสร้างความขัดแย้งได้ เช่น ศาสนา บุคคลสำคัญ สถานที่ และการเมือง เป็นต้น
บทความส่วนใหญ่ในไร้สาระนุกรมมักจะมีป้ายกราฟิกส์ซึ่งจะพาไปยังหน้าวิกิพีเดียของสิ่งที่ถูกล้อเลียน โดยส่วนมากแล้วจะเขียนคำอธิบายว่า "สำหรับผู้ที่ไร้อารมณ์ขันสิ้นดี เหล่าผู้เชี่ยวชาญที่วิกิพีเดียมีบทความที่โคตรมีสาระ ที่นี่! [ลิงก์ไปยังหัวข้อที่กำลังกล่าวถึง]"
ประวัติ

ไร้สาระนุกรมเปิดให้บริการครั้งแรกในนาม อันไซโคลพีเดีย หรือไร้สาระนุกรมภาษาอังกฤษ เมื่อวันที่ 5 มกราคม พ.ศ. 2548 โดยมีนายโจนาธาน หวง หรือนามแฝงออนไลน์ว่า "Chronarion" และผู้ใช้นามแฝงว่า "Stillwaters" เป็นผู้ก่อตั้ง  เมื่อแรกเริ่มใช้โดเมนว่า uncyclopedia.org ก่อนที่จะย้ายไปยังแพลตฟอร์มวิเกีย ในเดือนกรกฎาคม พ.ศ. 2549 ในส่วนของไร้สาระนุกรมภาษาไทยนั้น ได้รับการก่อตั้งในวันที่ 4 มกราคม พ.ศ. 2549 โดยผู้ใช้ที่ใช้ชื่อว่า "Ob the air"
ในเดือนมกราคม พ.ศ. 2556 ผู้ใช้และผู้ดูแลระบบไร้สาระนุกรมภาษาอังกฤษบางรายได้สร้างเว็บไซต์ฟอร์ก ของอันไซโคลพีเดียขึ้นที่โดเมน en.uncyclopedia.co เพื่อเป็นการตอบโต้การเซนเซอร์ การแทรกโฆษณา และการใส่คำเตือนด้านเนื้อหาของวิเกีย วิเกีย ซึ่งภายหลังเปลี่ยนชื่อเป็นแฟนดอม ได้หยุดให้บริการไร้สาระนุกรมบนแพลตฟอร์มของตน ในวันที่ 14 พฤษภาคม พ.ศ. 2562 และเว็บไซต์ไร้สาระนุกรมภาษาต่าง ๆ ในแพลตฟอร์มวิเกียต่างย้ายไปที่แหล่งเก็บข้อมูลแห่งใหม่ เช่น ไร้สาระนุกรมภาษาอังกฤษย้ายไปยังโดเมน uncyclopedia.ca และในเดือนกันยายน พ.ศ. 2564 ได้ทำการย้ายอีกครั้ง โดยใช้โดเมนว่า uncyclopedia.com ส่วนไร้สาระนุกรมภาษาอิตาลี โปแลนด์ และจีนตัวย่อ ย้ายไปยังแพลตฟอร์มมิราเฮซ และบางแห่งย้ายไปใช้เซิร์ฟเวอร์อิสระ เช่น ไร้สาระนุกรมภาษารัสเซีย และไร้สาระนุกรมภาษาเยอรมัน เป็นต้น ปัจจุบันหน้าเว็บไซต์ไร้สาระนุกรมบนวิเกียเดิมจะแสดงหน้าแลนด์ดิง พร้อมข้อความว่า "วิกินี้ได้ปิดตัวลงแล้ว" (Wiki closed) ส่วนไร้สาระนุกรมภาษาไทยไม่ได้รับผลกระทบจากเหตุการณ์นี้ เนื่องจากไร้สาระนุกรมไทยไม่ได้อยู่บนแพลตฟอร์มวิเกียตั้งแต่ต้นแล้ว (เว้นแต่อดีตโครงการย่อยไร้หนังสือพิมพ์)
นอกจากนี้ไร้สาระนุกรมภาษาอังกฤษยังมีมิเรอร์ไซต์ที่โดเมน mirror.uncyc.org ซึ่งเป็นที่สำหรับเก็บบทความรุ่นเก่าและบทความที่ถูกลบไปแล้วเท่านั้น
โครงสร้าง

ไร้สาระนุกรมถูกสร้างขึ้นบนซอฟต์แวร์มีเดียวิกิซึ่งเป็นซอฟต์แวร์เดียวกันกับที่วิกิพีเดียใช้ อย่างไรก็ตาม ในช่วงที่ไร้สาระนุกรมภาษาต่างประเทศบางภาษายังเก็บข้อมูลไว้ที่แฟนดอม (วิเกีย) แฟนดอมได้ดัดแปลงมีเดียวิกิรุ่น 1.19 ของตนไปหลายประการ ทำให้เว็บไซต์ไร้สาระนุกรมภาษาต่าง ๆ บนแพลตฟอร์มแฟนดอมไม่สามารถเข้ากันได้กับมีเดียวิกิรุ่นหลัง ในเดือนพฤษภาคม พ.ศ. 2561 แฟนดอมได้ยุติการสนับสนุนสกินโมโนบุ๊ค ซึ่งไร้สาระนุกรมภาษาต่าง ๆ นำมาใช้เพื่อเลียนแบบวิกิพีเดีย โดยแฟนดอมอ้างว่าเพื่อให้เป็นไปตามระเบียบการคุ้มครองข้อมูลทั่วไปของสหภาพยุโรป และเตือนว่าข้อยกเว้นสำหรับไร้สาระนุกรมจะไม่ครอบคลุมถึงผู้เยี่ยมชมเว็บไซต์และผู้แก้ไขรายใหม่ไปโดยปริยาย หลังจากที่ไร้สาระนุกรมภาษาต่าง ๆ ได้ถูกลบออกจากแฟนดอม ไร้สาระนุกรมส่วนใหญ่ได้เปลี่ยนไปใช้สกินเวกเตอร์ แทน (และสกิน MinervaNeue สำหรับรุ่นอุปกรณ์เคลื่อนที่) เพื่อล้อเลียนรูปแบบหน้าตาของวิกิพีเดียต่อไป
คำอธิบายเกี่ยวกับไร้สาระนุกรมในภาษาอื่น ๆ หรือโครงการใกล้เคืยงสามารถดูได้ที่ด้านล่าง: ใน พ.ศ. 2550 ไร้สาระนุกรมร้อยละ 58.8 (หรือ 20 จาก 34 ภาษา) อยู่บนแพลตฟอร์มวิเกีย เซิร์ฟเวอร์อื่น ๆ อีกหกเซิร์ฟที่ไม่ใช่ของวิเกียทำหน้าที่ให้บริการเนื้อหา "อันไซโคลพีเดียบาเบล" (Uncyclopedia Babel) ในหลากหลายภาษา เพื่อเป็นการประสานงานระหว่างโครงการเหล่านั้น (เรียกรวม ๆ ว่า "โครงการอันไซโคลมีเดียบาเบล") จึงมีการก่อตั้งอันเมทา-วิกิขึ้นใน พ.ศ. 2549
โครงการต่าง ๆ ในไร้สาระนุกรมนั้นบริหารจัดการกันเองโดยสมาชิก ผู้ใช้บางคนอาจจะมีบัญชีไร้สาระนุกรมภาษาอื่น ๆ ด้วยเช่นกัน โครงการต่าง ๆ ของไร้สาระนุกรมจะมีลิงก์โยงข้ามภาษา กระนั้น ไร้สาระนุกรมก็ไม่มีองค์การเทียบเท่ามูลนิธิวิกิมีเดีย ซึ่งคอยดูแลวิกิพีเดียและโครงการพี่น้องทั่วโลก
เนื้อหา

เนื้อหาภายในไร้สาระนุกรมอยู่ภายใต้สัญญาอนุญาตครีเอทีฟคอมมอนส์แบบแสดงที่มา-ไม่ใช้เพื่อการค้า-อนุญาตแบบเดียวกัน 3.0 (CC BY-NC-SA 3.0) แต่เนื้อหาบางอย่าง เช่น รูปภาพ นั้นมีลิขสิทธ์ ไร้สาระนุกรมในบางภาษาอาจจะใช้สัญญาอนุญาตต่างจากอีกภาษาหนึ่งเช่นกัน ยกตัวอย่างเช่น dÉsencyclopédie (ไร้สาระนุกรมภาษาฝรั่งเศส) อยู่ภายใต้สัญญาอนุญาตแบบ CC BY-NC-SA 2.5 ควบคู่ไปกับสัญญาอนุญาตเอกสารเสรีของกนู เป็นต้น ณ เดือนมิถุนายน พ.ศ. 2564 มีผู้สร้างบทความในไร้สาระนุกรมไทยไปแล้วกว่า 4,000 บทความ
เนื้อหา > บทความ

ไร้สาระนุกรมส่งเสริมการเขียนเนื้อหาเสียดสีที่มีเนื้อหาใกล้เคียงหรือคล้ายคลึงกับความเป็นจริง กระนั้น หลาย ๆ บทความของไร้สาระนุกรมก็ถูกเขียนขึ้นในลักษณะความตลกขบขันแบบเหนือจริง และคงไว้ซึ่งข้อเท็จจริงเพียงเล็กน้อย ยกตัวอย่างเช่น บทความเกี่ยวประเทศไทยของไร้สาระนุกรมกล่าวว่าประเทศไทยเป็นชื่อประเทศสมมุติเพื่อหลีกเลี่ยงการพาดพิงถึงประเทศสารขัณฑ์ ซึ่งตรงกันข้ามความเป็นจริง หลายบทความในไร้สาระนุกรมมีเนื้อหาขัดแย้งกันเอง แม้จะเขียนถึงหัวข้อเดียวกันก็ตาม ไร้สาระนุกรมไทยยังยอมรับเนื้อหาที่มีลักษณะเป็นเรื่องแต่ง โดยมีข้อแม้ว่าเรื่องแต่งดังกล่าวจะต้องมีความเป็นสาธารณะ
เช่นเดียวกับนโยบาย "ห้าเสาหลัก" ของวิกิพีเดีย ไร้สาระนุกรมก็มีนโยบาย "ห้าเสาหลัก" ของตนเองเช่นกัน กฎระเบียบในไร้สาระนุกรมตั้งอยู่บนกฎห้าข้อหลัก ได้แก่: "ไร้สาระนุกรมเป็นไร้สาระนุกรม" "ไร้สาระแบบสร้างสรรค์"  "ให้เกียรติผู้อื่น" "หลีกเลี่ยงความเป็นกลาง" และ "เน้นเขียนมากกว่าลบ" นอกจากนี้ไร้สาระนุกรมยังมีการนำเสนอบทความและรูปภาพคัดสรรในหน้าหลักของตนเช่นเดียวกับวิกิพีเดีย โดยผู้ใช้จะเป็นผู้ตัดสินผ่านวิธีการโหวตเพื่อคัดเลือกบทความและรูปภาพคัดสรร ซึ่งเกณฑ์การตัดสินขึ้นอยู่กับความขบขันและคุณภาพการเขียนของบทความ
หนึ่งในบทความคัดสรรของไร้สาระนุกรม คือ 555+ ซึ่งเป็นบทความที่มีเนื้อหาไม่มีความหมายที่ถูกเขียนโดยคำว่า "555+" ทั้งบทความ
บทความของไร้สาระนุกรมมักจะเริ่มด้วยคำพูดที่ถูกดัดแปลงหรือบิดเบือนไปจากเดิม ซึ่งโดยส่วนมากแล้วจะเป็นคำพูดของนายสมัคร สุนทรเวช
เช่นเดียวกันกับวิกิพีเดีย ไร้สาระนุกรมมีนโยบายเกี่ยวกับการสร้างบทความไร้สาระที่ไม่อาจเข้าใจเนื้อหาได้ โดยถือเป็นหนึ่งในเงื่อนไขย่อยของนโยบาย "การก่อเกรียน" ไร้สาระนุกรมไม่ได้เข้มงวดเรื่องผลประโยชน์ทับซ้อนนัก แต่เนื้อหาเหล่านั้นอาจจะถูกลบออกโดยผ่านทางกระบวนการ "แจ้งลบบทความ" (คล้ายคลึงกับกระบวนการลงคะแนนเพื่อลบของวิกิพีเดีย) หากได้รับการพิจารณาว่าไม่เป็นไร้สาระนุกรม
เนื้อหา > ความตลกขบขันที่มีผลทั่วเว็บไซต์

ในบางครั้ง การล้อเลียนของไร้สาระนุกรมก็มิได้จำกัดอยู่ในเนมสเปซใดโดยเฉพาะ แต่มีผลครอบคลุมทั้งเว็บ เช่น การพาดหัว "ไร้ข่าวด่วน" ที่จะนำคำขวัญ วลี หรืออินเทอร์เน็ตมีมบางชิ้นมาเขียนล้อเลียนเป็นประกาศในชั่วระยะเวลาหนึ่ง เช่น การพาดหัวเว็บไซต์ในเดือนธันวาคมด้วยมีม "พาโดรุ" ซึ่งเขียนเนื้อร้องฉบับล้อเลียนของเพลง จิงเกิลเบลส์ ด้วยภาษาญี่ปุ่นที่ถูกปริวรรตเป็นอักษรโรมัน พร้อมกับมีภาพ GIF ของตัวละครแนโรจากวีดิโอเกม เฟต/เอกซ์ตรา ประกอบ ในส่วนของพาดหัวที่ล้อเลียนคำขวัญ จะมีลักษณะเป็นการล้อเลียนคำขวัญประจำวันหยุดและวันสำคัญต่าง ๆ เช่น วันเด็กแห่งชาติ เป็นต้น นอกจากนี้ยังมีการทำพาดหัวเพื่อล้อเลียนข่าวและสถานการณ์ปัจจุบันที่ได้รับความสนใจในสังคมด้วย
เนื้อหา > ธรรมเนียม

ทุกปี ผู้ใช้ไร้สาระนุกรมจะมีธรรมเนียมว่าจะต้องทำการกดตอบกลับกระทู้ "คนในไร้สาระนุกรมหายไปไหนหมด (มาออกทะเลกันให้หลุดโลกเร็ว)"  ในเนมสเปซสภาน้ำชา (อินเทอร์เน็ตฟอร์รัมของไร้สาระนุกรม) อย่างน้อยหนึ่งครั้ง โดยผู้ใช้ไร้สาระนุกรมที่ทำการ "ตอบ" จะจั่วหัวการตอบกลับนั้นว่า "ปี (พ.ศ. ปัจจุบัน) เข้าไปแล้ว" โดยในบางปีบรรดาผู้ใช้ในไร้สาระนุกรมอาจจะร่วมสนทนากันถึงความเปลื่ยนแปลงในตัวเว็บ และอื่น ๆ กระทู้ดังกล่าวถูกเรียกว่าเป็น "มรดก" ของไร้สาระนุกรม และการตอบกลับเปรียบเสมือนการ "คารวะ" ผู้ใช้รุ่นก่อนหน้า
เนื้อหา > โครงการของไร้สาระนุกรม

| โครงการย่อย (ไร้สาระนุกรมไทย) | สิ่งที่ล้อเลียน |
| --- | --- |
ไร้ซอร์ซ: วิกิตำราและวิกิซอร์ซ
ไร้ข่าว: วิกิข่าว
ไร้พจนานุกรม: วิกิพจนานุกรม
ไร้วิทยาลัย: วิกิวิทยาลัย
ไร้คำคม: วิกิคำคม
อันเมทา-วิกิ (โครงการร่วมพหุภาษา): วิกิมีเดีย เมทา-วิกิ
ไร้ภาพ/UnCommons[ก]  (อันไซโคลมีเดียคอมมอนส์): วิกิมีเดียคอมมอนส์
สภาน้ำชา: วิกิพีเดีย:สภากาแฟ
ไร้สนเทศ/Undata (โครงการร่วมพหุภาษา): วิกิสนเทศ
ไร้ชีวประวัติ: ชีวประวัติบุคคล
นอกจากไร้สาระนุกรมจะล้อเลียนวิกิพีเดียแล้ว ไร้สาระนุกรมยังมีโครงการย่อยต่าง ๆ ที่ออกแบบมาเพื่อล้อเลียนเนื้อหารูปแบบวิกิพีเดีย ไร้สาระนุกรมเรียกโครงการย่อยเหล่านี้ว่า "โครงการเพ่น้อง" ปัจจุบันไร้สาระนุกรมไทยมีโครงการย่อย 9 โครงการ โดยแต่ละโครงการย่อยจะมีเนื้อหาล้อเลียนข้อมูลจำเพาะตามหัวข้อของโครงการ โดยโครงการย่อยของไร้สาระนุกรมบางโครงการอาจเป็นการล้อเลียนหรือทำเลียนแบบโครงการย่อยของวิกิพีเดีย ในขณะที่โครงการอื่น เช่น ไร้ชีวประวัติ ซึ่งเปิดให้คนทั่วไปสามารถเขียนบทความถึงใครก็ได้ที่ไม่มีชื่อเสียงโด่งดัง ไม่เป็นที่รู้จักมากพอในสังคม หรือรู้จักกันเฉพาะกลุ่ม ทั้งสังคมโลกแห่งความจริงและสังคมอินเทอร์เน็ต เป็นโครงการที่ริเริ่มโดยไร้สาระนุกรมไทยเอง โดยเนื้อหาของบทความในโครงการไร้ชีวประวัติจะต้องไม่ขัดต่อนโยบายหลักของไร้สาระนุกรมไทย มิใช่จะเขียนว่าผู้ใดในทางลบก็ได้
การกล่าวถึงในสื่อ

ไร้สาระนุกรมได้รับการกล่าวถึงในหนังสือพิมพ์ที่มีชื่อเสียงหลาย ๆ ฉบับทั่วโลก รวมไปถึงหนังสือพิมพ์และสิ่งพิมพ์รายคาบในภูมิภาคและท้องถิ่นต่าง ๆ อีกเป็นจำนวนมาก ใน พ.ศ. 2548 บทความปีศาจสปาเกตตีลอยฟ้า จากไร้สาระนุกรมภาษาอังกฤษได้รับการกล่าวถึงในคอลัมน์ของหนังสือพิมพ์ เดอะนิวยอร์กไทมส์ ซึ่งรายงานการแพร่หลายของ "ลัทธิพาสตาฟาเรียน" ศาสนาของผู้นับถือปีศาจสปาเกตตีลอยฟ้า คอลัมน์ดังกล่าวได้ถูกตีพิมพ์ซ้ำในหนังสือพิมพ์ต่าง ๆ อีกหลายสำนัก รวมไปถึง ไทเปไทมส์ นอกจากนี้ นิตยสาร .net ยังได้เผยแพร่บทสัมภาษณ์ของโจนาธาน หวง เกี่ยวกับไร้สาระนุกรมออกมาในเดือนพฤษภาคม พ.ศ. 2550 มีบทความอีกจำนวนมากที่เน้นการกล่าวถึงบทความใดบทความหนึ่งของไร้สาระนุกรมโดยเฉพาะ เช่น บทความของหนังสือพิมพ์ แอริโซนาเดลีสตาร์ ซึ่งกล่าวถึงบทความล้อเลียนเมืองทูซอนอย่างเจาะจง และบทความของหนังสือพิมพ์ ไซปรัสเมล์ เกี่ยวกับบทความล้อเลียนประเทศไซปรัส
นอกเหนือจากการพูดถึงตัวบทความต่าง ๆ ในเว็บไซต์แล้ว หนังสือพิมพ์หลายฉบับยังพูดถึงตัวไร้สาระนุกรมในภาพรวมด้วย—ส่วนใหญ่แล้วสามารถพบได้ตามหน้าที่เกี่ยวข้องกับเทคโนโลยีหรืออินเทอร์เน็ต ยกตัวอย่างเช่น บอสตันแฮราลด์ และ เดอะการ์เดียน แม้บทความส่วนใหญ่ที่กล่าวถึงไร้สาระนุกรมโดยส่วนมากจะมีหาเกี่ยวกับตัวเว็บไซต์เอง แต่บางครั้งชื่อของไร้สาระนุกรมก็ถูกอ้างถึงเพียงประโยคสั้น ๆ ในบทความเกี่ยวกับวิเกีย หรือวิกิพีเดีย เช่น บทบรรณาธิการของเว็บไซต์ เดอะเรจิสสเตอร์ ซึ่งมีเนื้อหาเกี่ยวกับอุบัติการณ์ซีเกินทอเลอร์ โดยมีการกล่าวถึงไร้สาระนุกรมเพียงครั้งเดียวตลอดบทความดังกล่าว ไร้สาระนุกรมยังถูกจัดอยู่ใน "100 อันดับเว็บไซต์ที่ยังไม่มีใครค้นพบ" ในนิตยสาร พีซีแมกาซีน, และ "101 เว็บไซต์มีประโยชน์ที่สุด" บนอินเทอร์เน็ตโดย เดอะซันเดย์เทลิกราฟ ซีแอตเทิลโพสต์-อินเทอร์เลอเจนเซอร์ มองว่าไร้สาระนุกรมเป็น ดิออเนียน ในรูปแบบเว็บวิกิ
สำหรับในประเทศไทย ไร้สาระนุกรมเคยถูกอ้างอิงถึงคำว่า "แอ๊บแบ๊ว" ในหนังสือพิมพ์ คมชัดลึก ฉบับวันที่ 27 กรกฎาคม พ.ศ. 2550 ในหัวข้อ "ไร้สาระ"  และหนังสือพิมพ์ มติชน เขียนถึงไร้สาระนุกรมว่า "น่าจะ" เป็นที่นิยมในหมู่วัยรุ่นในขณะที่บทความหนึ่งของเว็บไซต์ข่าวประชาไทมีการกล่าวถึงบทความ "หยง"  ของไร้สาระนุกรมในฐานะตัวอย่างของอินเทอร์เน็ตมีมที่ล้อเลียนนาถพงศ์ อัมพรอร่ามเวทย์ ผู้ก่อตั้งเว็บไซต์ประมูล.คอมด้วย